open-index/open-wikipedia-markdown huggingface dataset:
Fagerhaug kristne skole

**Fagerhaug kristne skole** (tidligere **Stjørdal kristne grunnskole**) er en privat, kristelig barne- og ungdomsskole i Stjørdal kommune i Trøndelag. 

Stjørdal kristne grunnskole ble opprettet med 21 elever i 2001. Det skjedde på initiativ fra Stjørdal misjonskirke. Skolen holdt først til i Stjørdal bedehus, men flyttet høsten 2002 til Skatval videregående skoles tidligere lokaler på Fagerhaug på Skatval. Høsten 2003 ble skolen utvidet med ungdomstrinn. Høsten 2018 flyttet skolen til trafikklærerutdanningens tidligere lokaler i Husbyfaret i Stjørdal. Da hadde skolen hatt rundt 100 elever i flere år.

Fagerhaug kristne skole drives innenfor rammen av Fagerhaug oppvekstsenter (Fagerhaugskolene), som også omfatter Fagerhaug internasjonale skole, opprettet i 2013. Skolen drives i samme bygg som den kristne grunnskolen. Den internasjonale skolen har over 130 elever.

## Referanser


## Eksterne lenker
* 
*
Mezzotint

**Mezzotint** (fra italiensk *mezzatinta*, «halvtone») er en metode for framstilling av grafikk i dyptrykk. Den er spesielt egnet for framstilling av gråtoner, det vil si overganger fra lyse til mørke partier i et bilde. Teknikken ble utviklet fra omkring 1650 og er brukt forholdsvis sjelden.

## Teknikk

## Se også
* Kobberstikk

## Eksterne lenker
* 
* Kort om mezzotint
Margarita

:*For kvinnenavnet, se [[Margarita (navn)]]*

**Margarita** er en cocktail laget av tequila, sitruslikør og limesaft.

En klassisk margarita har kun disse tre ingrediensene. Det vanligste blandingsforholdet er tre deler tequila, to deler likør, gjerne Cointreau og en del ferskpresset limesaft. Drinken serveres i et cocktailglass med saltkant. Av og til får man også en skive eller en båt lime på kanten. 

I USA er margarita svært populært, og her har drinken utviklet seg i flere varianter. *Frozen margarita* lages med knust is, *strawberry margarita* lages med jordbær i stedet for lime og i *vodka margarita* er tequilaen erstattet med vodka. 

## Et mytisk opphav
Det finnes flere historier om hvordan drinken Margarita oppsto. Her følger et lite utvalg:

* Tidlig på trettitallet ble cocktailen skapt på veddeløpsbanen Caliente i Tijuana

* I 1936 skapte Danny Negrete drinken for kjæresten sin, Margarita, da han arbeidet på Garci Crespo Hotel i Tijuana.

* Carlos Herrera skapte denne drinken i 1938 eller 1939 for Marjorie King, en "showgirl" som ikke kunne drikke annet brennevin enn tequila. Dette skjedde på baren Rancho La Gloria i Tijuana. 

* 4. juli 1942 spurte en kunde Francisco Morales, bartender på Tommy's Place i Ciudad Juárez, etter en magnolia, men han husket ikke innhaldet i en magnolia. Dermed fant han på noe, og kalte drinken "Prestekrage", på spansk "Margarita". 

* En gang på førtitallet skapte Enrique Bastante Gutierrez denne drinken for filmstjernen Rita Hayworth, som egentlig het Margarita Carmen Cansito. 

* I 1948 skapte Margaret Sames drinken for et selskap hun holdt i baren sin i Acapulco. Senere flyttet hun til El Paso, Texas, og opptrådte på fjernsyn i USA for å demonstrere hvordan den ekte margaritaen skulle lages. Ryktene sier også at rockebandet Kiss var hyppige gjester i denne baren da de spilte inn albumet "The Elder" i Acapulco sommeren 1981.

* I 1948 ble drinken til i *The Balinese Room* i Galveston, Texas, skapt av bartenderen Santo Cruz. Han laget drinken til sangerinnen Peggy Lee. 

* Tidlig på femtitallet ble drinken laget på restauranten "Tail o' the Cock" i Los Angeles for å introdusere tequilamerket José Cuervo.
## Referanser


## Eksterne lenker
* Oppskrifter og tips om margaritatillaging (engelsk)
Reichsmarine

**Reichsmarine** var navnet på den tyske marinen under Weimarrepublikken. I 1935 skiftet den navn til Kriegsmarine som ble en del av Wehrmacht. 

I den første perioden, fra 1919 til 1921 ble marinen kalt Vorläufige (den foreløpige) Reichsmarine. Navneendringen i 1935, fra riks- til krigsmarine, bar bud om forvandlingen av marinen til en angrepsstyrke. I 1936 erklærte Adolf Hitler i et hemmelig notat at i løpet av fire år måtte både Wehrmacht og industrien være forberedt på krig.

Etter første verdenskrig ble tyskerne hardt rammet av Versaillestraktaten. For marinen betydde dette at den fikk en begrenset tonnasje. Den kunne maks bestå av seks armerte krigsskip (tysk: «panzerschiffe»), seks kryssere, tolv jagere og tolv torpedoskip. Det første store skipet tyskerne bygde etter krigen var lettkrysseren «Emden». Dette skipet ble fulgt opp av enda tre nye lettkrysserne «Königsberg», «Karlsruhe» og «Köln», alle av Königsberg-klassen. Krysserne «Leipzig» og «Nürnberg» ble bygd i en moderne utgave av samme klasse. Versaillestraktaten begrenset også tyskerne til og ikke kunne bygge slagskip på mer enn 10&nbsp;000 tonn. Dette gjorde at tyskerne heller bygde lommeslagskipene «Deutschland», «Admiral Scheer» og «Admiral Graf Spee».

## Referanser
ISSF 25 meter silhuettpistol

**25 m silhuettpistol**, også kjent som **silhuettskyting** eller **silhuettpistol**, er en av skyteøvelsene i ISSF og skytes med .22 LR pistoler. Øvelsen har vært på OL-programmet helt siden starten på de moderne olympiske leker i 1896. Reglene varierte mye fram til annen verdenskrig, etterpå var det bare små endringer til det kom to større revisjoner i 1989 og 2005. Den siste endringen førte til at utstyrsreglementet ble det samme som for 25 m standardpistol, noe som gjorde slutt på bruken av .22 Short-ammunisjon, samt spesialtilpassede grep og lett avtrekkervekt. Dette førte til at poengsummene ble lavere; verdensrekorden før 2005 var på 597 poeng, mens dagens rekord er på 591.

I stedet for å sløyfe spesielle pistoler for hurtigskyting, designet produsentene nye våpen, slik som Walther SSP, som følger reglementet for standardpistol, men som er optimalisert for hurtigskytingsøvelsen.

## Skyteprogram

Tradisjonelt ble det i silhuettpistolkonkurranser brukt skiver som kunne vris 90 grader for å vises for skytteren, og deretter bli snudd tilbake for å forsvinne når skytetiden var ute. I løpet av de siste tiårene har disse skivene etterhvert blitt  byttet  ut med elektroniske systemer som bruker rødt og grønt lys for å indikere starten og slutten på skytetiden, og som automatisk håndterer skudd som kommer for sent.

En serie består av fem skudd med ett skudd i hver blink innen en begrenset tid. Blinkene står ved siden av hverandre 25 meter  fra skytteren. Når skivene kommer fram, må skytteren heve armen fra 45 graders vinkel og avfyre sine fem skudd. Hvis et skudd blir avfyrt for sent regnes det som bom.

Det er tre forskjellige skytetider for seriene: 8 sekunder, 6 sekunder og 4 sekunder. En omgang består av to serier i hver skytetid, og et fullt program består av to slike omganger, totalt 60 skudd. Siden skivene er runde, med høyeste verdi lik 10 for treff i midten er maks oppnåelig poengsumm 600.

I store konkurranser er de seks beste skytterne kvalifisert for finalen. Her stiller alle med 0 poeng. En dømmer kun treff eller bom. For å få treff må en skyte 9,7 poeng eller bedre. Det er en og en skytter som skyter. Etter at alle har skutt 4 serier begynner eliminasjon. Når 5 serien er skutt må skytteren med minst treff sette seg. Dette fortsetter til en har kåret en vinner.

## Bemerkelsesverdige silhuettskyttere
* Ungarsk Károly Takács måtte skifte over til å skyte med venstre i stedet for høyre hånd etter en ulykke, men klarte likevel å vinne olympisk gull to ganger etter hverandre i 1948 og 1952.
* Polske Josef Zapedski var den andre som klarte dette, i 1968 og 1972. Ammunisjonsfeil hindret ham fra å prøve seg på en tredje gullmedalje.
* Tyske Ralf Schumann, den mestvinnende silhuettskytter noensinne, er den eneste skytteren som har klart å vinne OL tre ganger:  1992, 1996 og 2004.
* Russiske Sergej Alifirenko vant OL-gull i 2000, og var skytteren med mest suksess det første året etter at reglene ble endret, da han vant EM og verdenscupfinalen.

## Gjeldende verdensrekorder

## Olympiske og verdensmestre siden 1947

## Eksterne lenker
* ISSFs offisielle sider
Mesterligaen 2007/2008 gruppe C

**Kampene i [[Mesterligaen 2007/2008#Gruppe C|gruppe C]]** av Mesterligaen 2007/2008s gruppespill startet 18. september og ble avsluttet 11. desember. Gruppens deltakere var spanske Real Madrid fra seedingnivå 1, tyske Werder Bremen fra seedingnivå 2, 	italienske Lazio fra seedingnivå 3 og greske Olympiakos fra seedingnivå 4. De to øverste i gruppen gikk videre til åttendedelsfinale. Mens nummer tre gikk inn i UEFA-cupens 3. runde.

## Kampfakta gruppe C, Mesterligaen 2007/2008

**1. runde**

**2. runde**

**3. runde**

**4. runde**

**5. runde**

**6. runde**
Lara (delstat)

**Lara** er en av Venezuelas 23 delstater (*estados*). Hovedstaden heter Barquisimeto. Ved folketellingen i 2011 hadde delstaten  innbyggere. 

Delstaten er inndelt i 9 kommuner (municipios) og 58 sogn (parroquias).

Delstaten har hatt sin nåværende form siden 1909. Befolkningstallet er nesten fordoblet siden 1981 og ca. halvdelen bor i delstatens hovedstad.

## Referanser
Øyvind Heian

**Øyvind Heian** (født 1980) er en norsk tidligere politisk aktivist og politiker som var partiformann i det nå nedlagte nasjonalistiske partiet NorgesPatriotene (NP), som han stiftet i 2007. Partiets eneste mål var å stoppe innvandringen til Norge fra ikke-vestlige land med et spesielt fokus på den muslimske innvandringen. 

Heian var tidligere tilknyttet den jødefiendtlige og nasjonalistiske organisasjonen Vigrid.  Han er dømt i Agder lagmannsrett for blant annet å ha kommet med drapstrusler mot justisminister Knut Storberget.
Heian har også vært medlem av Frp, men meldte seg etterhvert ut av partiet.

Sommeren 2008 ble det gjort kjent at Heian og organisasjonen NorgesPatriotene skulle få til sammen 500&nbsp;000 kroner fra en arv som innvandringsmotstanderen Erik Gjems-Onstad hadde fått i oppdrag å fordele. Arven stammet fra Oslo-kvinnen Clara Weltzin, som skrev i sitt testament at arven skulle gå til personer som arbeider mot fremmedinnvandring til Norge.

Ved Stortingsvalget i 2009 stilte partiet til valg i Vestfold. Partiet fikk 183 stemmer (0,1%). 23. september 2009 sa Heian i en pressemelding at NorgesPatriotene legges ned og at han trakk seg fra politikken.
 
## Referanser


## Eksterne lenker
* 
*
Nile

**Nile** er et brutalsk/teknisk death metal-band fra Sør-Carolina, USA som startet opp i 1993. Deres musikk er inspirert av egyptisk, historie, religion og kunst.

Nile har vært på forsiden til kjente metal-magasiner som Terrorizer og Metal Maniacs.

## Diskografi
### Studioalbum

## Medlemmer

* Karl Sanders – Gitar, Vokal, Keyboard, Andre instrumenter (1993–)
* Dallas Toler-Wade – Gitar, Vokal (1996–)
* George Kollias – Trommer (2004–)
* Chris Lollis – Bass, Vokal (2007–)

### Tidligere medlemmer
* Jon Vesano – Bass, Vokal (2000–2005)
* Chief Spires – Bass, Vokal (1993–2001)
* Pete Hammoura – Trommer, Vokal (1993–2000)
* Tony Laureano – Trommer (2000–2004)
* Derek Roddy – Trommer (2000)
* John Ellers – Gitar (1996–1997)
* Joe Payne – Bass, Vokal (2005–2007)

## Eksterne lenker
* 
* 
* Nile's offisielle MySpace side
* Offisielle forum
* Uoffisiell fanside
Silogaffel

En **silogaffel** er en videreutvikling av høygaffelen. Den kjennetegnes med et relativt kort skaft med tverrmontert håndtak på enden, som på en spade. Selve gaffelen har tre tinder som er tettere plassert enn på høygaffelen. Dette kommer av at den er beregnet på silo i stedet for det lettere og løsere høyet.

## Referanser
Hurst Green (East Sussex)

**Hurst Green** er en landsby og et verdslig sogn i distriktet Rother i grevskapet East Sussex i England. Stedet ligger ved motorveien (stamvei) A21, halvveis mellom Tunbridge Wells i Kent i nord og Hastings i sør, omkring 20 km i begge retninger. I henhold til folketellingen i 2011 har landsbyen og sognet en befolkning på 1481 innbyggere.

Det er en aktiv kirke i landsbyen: den mursteinsbygde anglikanske sognekirken er viet til Den hellige treenighet. Den tidligere katolske kirken, som var viet til Vår Frue kristnes hjelper, er ikke lenger i bruk og er blitt omgjort til en butikk. Den lokale barneskolen er Hurst Green CE Primary School.

## Bilder


File:Hurst Green village sign.JPG|Landsbyskiltet
File:Hurst Green village hall in East Sussex.jpg| Landsbyens forsamlingshus
File:Old Post Office in Hurst Green.JPG|Det gamle postkontoret ved A21
File:Station Road Hurst Green.JPG|Station Road (A265)


## Referanser


## Eksterne lenker

*A brief history of Hurst Green hos *Village Net*
*Historiske foto fra Hurst Green fra tidlig på 1900-tallet
Northiam

**Northiam** er en landsby og et verdslig sogn i distriktet Rother i grevskapet East Sussex i England. Landsbyen ligger omkring 21 km nord for byen Hastings, i dalen som dannes av elven Rother. Hovedveien som går gjennom den er A28 med retning Canterbury og Hastings. I henhold til folketellingen i 2011 har landsbyen og sognet en befolkning på 2083 innbyggere.

## Historiske bygninger

Den anglikanske sognekirken er viet til jomfru Maria. Den har seks kirkeklokker. Kirkens midtskip, opprinnelig uten sideskip, og kirketårnet har sin opprinnelse fra 1100-tallet, men tårnet har blitt forlenget to ganger, en gang rundt 1200 og deretter i 1500, som er dato på kirkespiret i stein. Sideskipene ble lagt til rundt 1300. Østenden og familien Frewens mausoleum er fra 1800-tallet.

Det historiske huset Great Dixter befinner seg i sognet. Flere deler av landsbyen er listet som verneverdige, inkludert Frewen College (formelt kalt for Brickwall House School), som er daglig og kostskole for dyslektiske barn (barn med lese- og skrivevanskeligheter). Det er antatt at det er den første skole med denne funksjonen i England, opprettet av admiral John Frewen (1911–1975). Det er sentrert i jakobinsk herregård, bevaringsverdig i klasse I, ved navn Brickwall grunnet dens omfattende murgjerde rundt eiendom og har beholdt mange av sine periodiske trekk i huset og hagen.

Dette huset er hvor tøflene til dronning Elisabeth I av England ble oppbevart i mange år, gitt som et erindringstegn etter at hun hvilte under et eiketre ved Church Road. Tøflene ble beholdt av familien Frewen da resten av eiendommen ble gitt til en egen stiftelse i 1972 ved navn Frewen Educational Trust.

## Kjente personer
Skuespilleren Joanna Lumley gikk på skole i landsbyen.

## Referanser


## Eksterne lenker

* Sussex in Figures», *East Sussex County Council*
* Sognekirkens nettsted
Frontlaster

**Frontlaster** er et frontmontert traktorredskap som benyttes til å bære last eller redskaper fremfor traktoren. Pallegaffel, ballegaffel, balleklemme, silosvans, snøskuffe, jordskuffe, snøplog samt en rekke andre redskaper kan monteres på en frontlaster. Det er normalt montert ca. midt på traktoren med parallelle armer fremover over panseret med en knekk ca. over fremakslingen på traktoren for å unngå at hjulene slår i redskapet under bruk. Det opereres ved hjelp av dobbeltvirkende hydrauliske sylindre, typisk gruppert to og to. De bakerste løfter hele frontlasteren opp og ned, mens de fremste bikker påmontert redskap frem og tilbake. Det er også vanlig på mer moderne varianter med ekstra hydaulikkuttak for ekstrafunksjoner på påmontert redskap som for eksempel balleklemmer. Det er også vanlig med støtdempere som gjør at bevegelser fra traktoren blir dempet.

## Historie
Frontlasteren utvikling har gått fra tidlige modeller som kun hadde fastmonterte skuffer beregnet på jord og grus der skuffen hadde et utløsersystem via wire, til dagens modeller som er fullkontrollert via hydrauliske sylindre.

## Farer ved bruk
Frontlastere kan være potensielt farlige ved bruk. Tidligere traktormodeller hadde ofte en svak frontaksel og ved overbelastning kunne denne knekke. Dette er som regel ikke et problem på dagens modeller. Ved tunge løft kan imidlertid bakenden løftes av bakken, noe som i verste fall kan føre til traktorvelt. Dette kan motvirkes med bakmonterte vekter.
Andre farer kan oppstå ved at man hever last for høyt. Dette kan føre til traktorvelt særlig i ulendt terreng eller ved brå manøvre i trafikken. Dessuten forsterkes bevegelser og dette kan gjøre at lasten i seg selv forskyver seg.

## Eksterne lenker
*
Fredrik II av Baden

**Fredrik II av Baden**, født 9. juli 1857 i Karlsruhe, død 9. august 1928 i Badenweieler, var storhertug av Baden i perioden 1907-1918. Han var sønn av Fredrik I av Baden og Louise av Preussen.

Fredrik II ble innsatt som storhertug etter sin fars død 28. september 1907, og regjerte der til han ble tvunget til å abdisere 22. november 1918 i forbindelse med novemberrevolusjonen. Han flyttet så til Mainau, som han fikk beholde.

Fredrik II ble gift 20. september 1885 med Hilda av Nassau, datter av Adolf av Nassau. Ekteskapet var barnløst.

Fredrik II fikk Serafimerordenen i 1908 av sin svoger Gustav V av Sverige. Han fikk som arvestorhertug 27. september 1891 tildelt storkors av St. Olavs Orden.

## Stamtavle

## Referanser


## Eksterne lenker
*
Rundballeklemme

**Rundballeklemme** er et traktorredskap som benyttes til å transportere rundballer innpakket i plast. Det er spesielt utformet for å beskytte plastfilmen som brukes til innpakning, men kan også brukes på rundballer uten innpakning. Det kan monteres på frontlaster eller på trepunktsoppheng bak eller fremme på traktoren. Redskapen kan variere i utforming, men har typisk to armer som klemmes sammen rundt rundballen ved hjelp av en hydraulisk sylinder.

## Eksterne lenker
*
Samuel Jessurun de Mesquita

**Samuel Jessurun de Mesquita** (født 6. juni 1868 i Amsterdam, død ca. 11. februar 1944 i Auschwitz) var en nederlandsk sefardisk jøde som var lærer og billedkunstner. Han er også kjent for å være den som oppdaget og støttet M.C. Escher på vei til å bli kunstner.

Han ble født inn i en liten minoritetsgruppe i Nederland, og var ikke særlig religiøst aktiv. Faren var lærer ved det vi i dag vil kalle ungdomsskoletrinnet, og døde da *Sam*, som han ble kalt var fem år gammel. Da han var 14 år, søkte han opptak ved Rijksakademie for å bli kunstner, men ble vraket. Han tok arbeide ved et arkitektkontor isteden, og var der to år. Så begynte han ved en teknisk skole for å bli arkitekt, men endte opp som lærer

I årene som fulgte, forsørget han familien ved hjelp av lærerlønna, mens han brukte fritiden til kunst. Han prøvde ut de fleste teknikker innen tegning og grafikk. Hans bilder omfattet fugler, eksotiske dyr, planter og fantasiscener. En mener i dag at hans beste bilder var portretter, spesielt selvportrettene.

Etter den nazistiske invasjonen av Nederland i mai 1940, ble han tvunget til å leve ytterst stillferdig og beskjedent. Arbeidene ble begrenset til skisser. Enten 31. januar eller 1. februar 1944 ble familien hentet av tyske soldater og ført til Auschwitz, hvor han og kona Elisabeth ble sendt i gasskammeret kort tid etter ankomsten, den 11. februar. Deres eneste sønn Jaap ble sendt til Teresienstadt/(Terezina) hvor han døde 20. mars.

M.C. Escher noterte i sin dagbok per 1. november 1945, at han dro bort, da nyheten om arrestasjonen ble kjent, for å se hva som kunne gjøres for å ta vare på verdier. Døren var da slått inn, og det fløt med papirer – det meste grafiske blad. Noen hadde fotspor etter tyske soldatstøvler.Han og en kamerat (D. Bouvy fra Bussum) tok vare på så mange de maktet – det ble ca. 300 trykk. Disse ble etterhvert overlatt bymuseet i Amsterdam med tanke på en minneutstilling. Soldatstøveltrykket beholdt han selv.

De Mesquita ble  etterhvert glemt. Takket være innsatsen til blant andre Escher, er det nå i ferd med å bli mere interesse for ham. Minnebok er gitt ut med støtte fra *Prins Bernhard Kulturfonds*.


Wendingen1923JessurundeMesquita.jpg|1923
Wendingen1925JessurundeMesquita.jpg|1925
Wendingen1927DenemarkenJessurundeMesquita.jpg|1927
Wendingen1929JessurundeMesquita.jpg|1929


## Referanser

## Litteratur
* Es, Jonieke van. *Samuel Jessurun de Mesquita (1894–1944): Takenaar, graficus, sierkunstenaar*. Waanders Uitgevers, Zwolle, Prins Bernhard Cultuurfonds. (2005)

## Eksterne lenker
*
Oslo spirituelle filmklubb

**Oslo Spirituelle Filmklubb** (OSF) ble startet 6  oktober 2004 og viser spirituell film en gang i måneden på Vika kino i Oslo.  Den aller første visningen ble avholdt i Filmhusets lokaler den 4. desember 2004. Klubben viste da den japanske filmen "Afterlife". Etter den tid viste OSF filmer i Soria Moria noen år, inntil de flyttet til Vika kino.

Med «spirituell film» mener OSF filmer som stimulerer til ettertanke, undring og som inspirerer og åpner nye dører hos  tilskueren. En del av filmene OSF viser har eksplisitte holistiske
(NewAge) temaer (f.eks. *One*; *Dances of Ecstasy*; *The Secret*; *Kornsirkler: visittkort fra det ukjente*). Andre er mainstream-filmer som f.eks. *Magnolia*; *Whale Rider*; *Himalaya*; *Momo – kampen om tiden* og *Metallica – Some Kind of Monster*. Filmklubben viser også mindre kjente filmer som *Hearts Cracked Open*; *I juli* (Im Juli); *Baraka*, og har hatt flere premiere- og førpremiere-visninger i Norge.

Filmklubbens utvalg av filmer spenner altså over alle sjangre og alle land og kulturer, fra dokumentarer til eventyrfilmer, fra alle verdens hjørner, og klubben søker å bevare en balanse mellom dette mangfoldet av kulturer og filmsjangre i sitt program. Et fellestrekk ved de fleste filmene er en
egenskap som klubben beskriver med merkelappen «frydfilm», dvs. at målet er å vise filmer som fører til at de fleste tilskuerne føler seg løftet opp og mer glade og levende etter å ha sett filmen. 
OSF ble kåret til årets filmklubb av Norsk filmklubbforbund i 2005.

## Referanser



## Eksterne lenker
* Oslo spirituelle filmklubb
Ludvig av Baden

**Ludvig av Baden** (*Ludwig Wilhelm Karl Friedrich Berthold von Baden*, født 12. juni 1865 i Baden-Baden, død 3. februar 1888 i Freiburg im Breisgau) var sønn av storhertug Fredrik I av Baden og Louise av Preussen.

Til sin for tidlige død var han storhertuglig prins, markgreve av Baden og hertug av Zähringer.

## Referanser
Stovner politistasjon

**Stovner politistasjon** er en politistasjon i Oslo etablert i 1991. Stasjonen ligger på Stovner i Aasta Hansteens vei 10 ved Fossumveien. Bygget er tegnet av Telje–Torp–Aasen Arkitektkontor. Stasjonen har kallesignalet «N» = November. Stasjonens krets omfatter Groruddalen. 

Etter politireformen er Stovner Politistasjon og Manglerud Politistasjon slått sammen til én enhet. Et nytt stasjonsbygg er planlagt på Alfaset. 

Den 7. april 2025 stengte politivakten på Stovner politistasjon og den erstattes 23. april 2025, sammen med Manglerud politistasjon, av den nye Oslo øst politistasjon i Nedre Kalbakkvei (Oslo)Nedre Kalbakkvei 82.

## Historie
Stasjonen tok over for Økern politistasjon som lå inne på Økern senter. Den stasjonen hadde kallesignalet «Ø», for Økern. Kallesignalet ble beholdt en stund etter at stasjonen flyttet til Stovner. Kallesignalet «Ø» for Økern var ikke basert på fonetiske alfabet slik de andre kallesignalene til Oslo politidistrikt er.

Stasjonen er også tidligere blitt utvidet med et tilbygg. Det ble samtidig etablert en større politigarasje.

## Referanser
Royal Philatelic Collection

**Royal Philatelic Collection** («kongelig filatelisk samling») er frimerkesamlingen til den britiske kongefamilien. Det er den mest omfattende samlingen innen filatelien i Storbritannia og Samveldet av nasjoner. Samlingen har flere unike frimerker.

Medlemmer av det britiske kongehuset startet med frimerkesamling allerede i 1864, bare få år etter deres introduksjon i 1840. Den første seriøse samleren i familien var prins Alfred, som solgte samlingen til sin eldre bror Edvard VII, som igjen gav den til sin sønn; senere Kong Georg V.

Georg V var en av de mest kjente filatelistene på den tiden. I 1893, mens han var hertug av York, ble han valgt til æresnestformann i det som ble foreningen *Royal Philatelic Society of London*. I hans bryllup samme år, gav medlemmer av foreningen et album med nesten 1,500 frimerker til Georg i gave. Han utvidet senere samlingen ved å kjøpe flere dyre og sjeldne frimerker og permer.

Georg bevarte samlingen i 328 såkalte «røde album», hver av dem på omtrent 60 sider. Senere utvidelser av samlingen inkluderte flere «blå album» og «grønne album».

## Eksterne lenker

* Samlingens hjemmeside
Terje Roll Danielsen

**Terje Roll Danielsen** (1956–2023) var en norsk forretningsmann og politiker (H).
## Biografi
Han var en betydelig eiendomsutvikler i Trondheim. Sammen med Petter Grendahl kjøpte Roll Danielsen i 1997 tomten etter det tidligere Trondhjems Mekaniske Værksted på Nedre Elvehavn, som i 2000 var ombygget og ble åpnet med kjøpesenteret Solsiden, en rekke serveringssteder og kulturfasiliteter, foruten andre nærings- og boligformål. Roll Danielsen kjøpte i 2002 også Proviantgruppen, etablert i 1996, med flere restauranter. I 2003 ble han kåret til en av Trondheims mektigste av *Adresseavisen*s lesere.

Roll Danielsen var styremedlem i mediehuset Adresseavisen/Polaris Media fra 2002 til 2011 og styremedlem i SpareBank 1 Midt-Norge fra 2001 til 2008. I 2006 kjøpte Roll Danielsen Orkla Medias tidligere eierpost i Adresseavisen, hvor han ble den største private aksjonæren, noe som skal ha vært for å sikre et trøndersk majoritetseierskap ved fusjonen av flere mediehus til Media Norge. Schibsted solgte seg imidlertid ned i Adresseavisen og Harstad Tidende Gruppen, som ble fusjonert til Polaris Media. Under finanskrisen i 2008/2009 mistet aksjene mye av sin verdi, og Roll Danielsens selskaper måtte i 2010 åpne konkurs.

Roll Danielsen begynte i 1980-årene som journalist i *Adresseavisen* og tidsskriftredaktør, senere som markedsdirektør i Aker. Han var blant annet styreleder ved Trøndelag Teater og Meglerhuset Nylander i Trondheim, styremedlem i flere eiendomsselskaper, medlem av Trondheim bystyre for Høyre, leder i Klubselskabet Harmonien og medlem av menighetsrådet for Nidaros domkirke og Vår Frue kirke.

## Referanser
Nord-1

**NORD-1** (produsert 1968–1971) var en norsk minidatamaskin, den første produsert av Norsk Data.  Om lag seksti enheter ble produsert.

Den hadde 16-bit arkitektur, og var en av de første maskinene med støtte for flyttall.
Maskinen benyttet relativ addressering og ble forvaltet av et operativsystem som støttet automatisk kontekstbytte og virtuelt minne (1969). Arbeidsminnet var et magnetkjerneminne på mellom 4096 og 65536 16-bits ord. En bit besto av en ferritkjerne med en diameter på ca. 1 mm. og med i alt fem tråder som var tredd gjennom hullet. Et bit ble satt ved å magnetisere ferritkjernen, mens lesing var destruktiv, dvs. at tilstanden måtte gjenopprettes ved en av trådene. Minnet var sammensatt av  64&nbsp;000-128&nbsp;000 ferritkjerner. Fordi det måtte settes sammen i håndarbeid var det svært dyrt, opp til 100&nbsp;000 ganger dyrere pr. bit enn hurtigminnet i dagens datamaskiner.

Det første eksemplaret av NORD-1 (serienummer 2) ble brukt til å styre antikollisjonssystemet NORCONTROL blant annet på det norske frakteskipet M/S Taimyr (bygd i japan).  Maskinen viste seg der å være særdeles driftssikker.
Systemet ble etterfulgt av modellene NORD-5 (1970) og NORD-10 (1973).

## Referanser
Anders Estenstad

**Anders Estenstad** (1932–2001) var en norsk lærer, rektor og lokalpolitiker (Ap) som var ordfører i Melhus kommune fra 1995 til 2001.

Estenstad var utdannet lærer og hadde stillingen som rektor ved Gåsbakken skole frem til 1995. Han var politisk aktiv for Ap og satt i Melhus kommunestyre i en årrekke. Han ble valgt til ordfører i 1995. Han ble gjenvalgt i 1999 og satt til sin død i 2001. Hans fanesak som lokalpolitiker var sentrumsutvikling og næringsutvikling i Melhus. Estenstad var også engasjert i idrett, særlig hans eget idrettslag Leik, men også i større sammenhenger som Sør-Trøndelag håndballkrets.

Estenstad var bosatt på Jåren på Hølonda. Han ble gift med Laila Konstanse Næve (f. 1937) i 1959. De fikk fire barn sammen. Estenstad døde på Regionsykehuset i Trondheim etter en tids sykdom. Han ble 68 år.

## Referanser
Glaucidium

***Glaucidium*** kan sikte til:

* ''Glaucidium'' (ugler), en gruppe ugler
* ''Glaucidium'' (planter), en gruppe planter
Øyvind Lambe

**Øyvind Kåresson Lambe** (født 835 eller 848) var kjent som en av kongens menn, og lendmann for Sandnes gård i Alstahaug på Helgeland.  

Lambe var sønn til Kåre Vemundsson (Berle-Kåre eller Berðlu-Kári, var berserk og levde ca. 840-900) fra Bremanger (gården Berle eller Berdle ved Hornelen), og bror til 
Ole (849-) og Solbjørg (850-).  

Etter Harald Hårfagre underla seg Firdafylke (866) ble Lambe hirdmann og broren (Ole) skald i kongens hær.  Brødrene og kjempet blant annet i slaget i Hafrsfjord (872).
En av medsoldatene var nevøen Torolv Kveldulvsson fra Alstahaug, sønn til Solbjørg og Kveldulv (Ulv Bjarvesson).  

Lambe assisterte sin nevø i en disputt med kongen, der nevøen ble drept (877). Lambe giftet seg med enken, Sigrid Sigurdsdatter (877) og ble hennes tredje mann etter Bård Kvite og Torolv.  Lambe og Sigrid fikk Finn Skjålge (ca. 878) som igjen fikk den kjente skald &Oslash;yvind Skaldespiller.  Etter hennes bortgang, giftet Lambe seg
med Ingeborg Håvardsdatter, sønnedatter til en Håløygjarl.

## Referanser
Nick Heidfeld

**Nick Heidfeld** (født 10. mai 1977 i Mönchengladbach i Tyskland) er en tysk Formel 1-fører som kjørte for BMW Sauber i 2009. Da laget trakk seg før 2010-sesongen, så det midlertidig ut som at Heidfeld var på vei ut av Formel 1. Den 4. februar ble det derimot klart at Heidfeld har signert en kontrakt med Mercedes GP, tidligere Brawn GP, hvor han skal tilbringe 2010-sesongen som testfører.

Heidfeld debuterte i Formel 1 i 2000 for Prost Grand Prix, etter å hva vært testfører for McLaren året før. Året etter gikk han til Sauber som han kjørte for i tre år før han så gikk over til Jordan Grand Prix i 2004. 3 poeng var det beste han kunne få til i en lite konkurransedyktig bil. Han signerte så en kontrakt med WilliamsF1 for 2005, før han ble med motorleverandøren BMW over til BMW Sauber før 2006. Han kjørte for dem fram til 2009.

Etter å ha vært testfører for Mercedes GP og offisiell Pirelli-dekk tester, fikk Heidfeld muligheten til å kjøre i Formel 1 igjen før Singapores Grand Prix 2010, da han erstattet Pedro de la Rosa i Sauber ut sesongen. I  kjørte han for Renault fra sesongstart til og med Ungarns Grand Prix, men ble deretter erstattet av Bruno Senna. 

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Noter


## Eksterne lenker
* 
*
Per Høybråten

**Per Høybråten** (1932–1990) var en norsk politiker (Krf) og veterinær. Han var statssekretær i Sosialdepartementet og på Statsministerens kontor. Han var også innvalgt som vararepresentant til Stortinget.

Høybråten ble utdannet som veterinær i 1956 og var overveterinær i Oslo i perioden 1965&ndash;1974. Han var senere torgdirektør (1974–1975) og byveterinær i Oslo kommune (1984–1988). Han var kirkeverge i Oslo fra 1989 og frem til sin død i 1990.

Høybråten var lokalpolitisk aktiv i Oslo fra 1963, og medlem av Oslo bystyre fra 1967 til 1987. Han var varaordfører og kommunalråd fra 1975 til 1983, og medlem i Oslo formannskap 1983–1987. Han var også i en periode fylkesleder for sitt parti i Oslo. Høybråten var også politisk aktiv på nasjonalt nivå. Han var leder av KrFU fra 1963 til 1966 og nestformann i KrFs landsstyre fra 1967–1969. Han var første vararepresentant for Oslo i perioden 1973–1977 og statssekretær i Sosialdepartementet 1968–1971 og på Statsministerens kontor 1972–1973. 

I årene 1985–1990 var han medlem av Norges Banks hovedstyre. I sine yngre år var han redaktør for ungdomsorganet ''Ny Veg'' fra 1960 til 1966. 

Han var sønn av gårdbruker Bjarne Vilhelm Berntsen (1908–1967) og Johanne Pedersen (1905–1992). Han er far til politikeren Dagfinn Høybråten.

## Referanser


## Eksterne lenker
*
Cecilie Mosli

**Cecilie Askeland Mosli** (født 1973) er en norsk skuespiller og filmregissør fra Malangen i Balsfjord kommune i Troms fylke.

## Biografi
Mosli gikk på musikklinjen ved Kongsbakken videregående skole i Tromsø. Videre tok hun utdanning fra folkehøyskole i Danmark, og kom inn på Statens teaterhøgskole sammen med sju andre. Mosli er en av få som har kommet inn på Statens teaterhøgskole ved første forsøk.

Hun har spilt i en rekke kortfilmer og hadde også en liten rolle i filmen *[[Elling (film)|Elling]]*. Den største filmrollen kom i 2005 med filmen *[[Naboer]]*, en thriller av Pål Sletaune. I 2006 var hun med i Thomas Kaisers romantiske komedie *[[Mirakel (film)|Mirakel]]*, sammen med Christian Skolmen og svenske Eva Röse. Hun spilte i 2009 i TV-serien *[[ORPS]]* og dens filmoppfølger, *[[ORPS – The Movie]]*. I 2012 spilte hun moren til Jarle Klepp i filmatiseringen av Tore Renbergs roman *[[Kompani Orheim]]*. For denne vant hun Amandaprisen 2012 for beste kvinnelige birolle og Kanonprisen 2012 for beste kvinnelige hovedrolle.

Mosli har også vært på radio, og hatt en rekke roller i programmet *[[Hallo i uken]]*. I barne-TV-serien *[[Elias]]* hadde hun stemmen til den slemme sjøboden. Hun har også deltatt på filmen *[[Kurt Josef Wagle og legenden om fjordheksa]]* i 2010. I 2013 regisserte Mosli NRK Dramas *[[Mammon (TV-serie)|Mammon]]*.

I 2021 regisserte hun *[[Tre nøtter til Askepott (2021)|Tre nøtter til Askepott]]*, som er basert på *[[Tre nøtter til Askepott (1973)|Tre nøtter til Askepott]]* fra 1973.

## Roller
### Skuespiller

### Stemme

### Regissør/manus

## Referanser


## Eksterne lenker
*
St. Hallvard kirke og kloster

**St. Hallvard kirke og kloster**  i Oslo er kirke for Norges nest største katolske menighet, etter St. Paul i Bergen. St. Hallvard kloster og kirke på Enerhaugen i Oslo er tegnet av arkitektkontoret Lund & Slaatto. Anlegget er tildelt 
Sundts premie 1966-69 og Houens fonds diplom i 1975. Det ble fredet 29. januar 2012.

## Anlegget
Anlegget har tre seksjoner: klosteret, menighetshuset og kapellet, og de omslutter det sentrale kirkerommet.
Bygningen er i tre etasjer og er bygget av teglstein og betong som overalt, både utvendig og innvendig fremtrer med sin ubehandlede overflate. Den er delt i tre volumer som omslutter et sirkulært kirkerom overdekket av et nedhengende betongtak. De tre volumer inneholder henholdsvis et rektangulært kapell, menighetssal og kloster med prestekontorer.

St. Hallvard kirke og kloster er et kulturminne.

### Kirken
Kirken vakte stor oppmerksomhet i fagkretser da den sto ferdig i 1966 og er belønnet med flere arkitekturpriser. Utenfra er bygget firkantet, strengt og innadvendt. Men midt i ligger kirken, den er sirkelrund og pakket inn i den firkantede klosterbygningen. Rommet er dekket av et buet tak som henger ned og gir laveste høyde der det tradisjonelt er høyest. Dagens Næringsliv omtalte dette som «arkitektur i verdensklasse».

St. Hallvard kirke er menighetskirke for St.Hallvard katolske menighet, og ble drevet av fransiskanerne frem til 1. september 2008. I det tilstøtende, rektangulære Mariakapellet blir sakramentet oppbevart.

### Klosteret
Klosteret har kanselli, oppholdsrom, gjesterom og celler.

### Menighetshuset
Menighetshuset har menighetssal, kontorer for Fransiskushjelpen, leserom og møterom.

## Inventar og kunstgjenstander
### Kirkerommet

Kirkens altertavle er et malt kors, malt av Anne Lise Knoff.
 
Kirken har en korsvei i form av betongtavler med tekst, laget av Hermann Bongard.

### Mariakapellet
Kapellet inneholder et tabernakel hvor sakramentet er oppbevart. 

## Menigheten
Kirken er menighetskirke for St. Hallvard katolske menighet, og ble inntil september 2008 drevet av fransiskanerne, en katolsk munkeorden. Etter dette er menigheten bemannet med sekularprester. Sognet har rundt 18&nbsp;000 registrerte medlemmer.

Sognet omfatter Oslo øst for Akerselva-Trondheimsveien, og de følgende kommuner i Akershus: Nordre Follo, Ås, Frogn, Nesodden og halve Enebakk. Ca. 912&nbsp;km². 15. mars 2013 ble St. Johannes Apostel og Evangelist Menighet skilt ut og overtok områdene i Groruddalen.

## Referanser


## Litteratur
* 

## Eksterne lenker
* 
* Bilder fra sivilarkitekt Jon Haug
* Dagbladet: ''Den tidløse arkitekturen''
* Byggenytt: ''Å fortolke et steds sjel'' om Kjell Lund
* «St. Hallvards himmel» – serie om Norges ti viktigste offisielle bygg Dagbladet 26. juli 2011, besøkt 3. august 2011]
* «Høytidelig markering av fredningen av St. Hallvards kirke og kloster» Oslo kommune, byantikvaren
*
Soma Gård

**Soma Gård**er en landbrukseiendom i Sandnes kommune. Gården har gitt navn til bydelen Soma i Sandnes, og ligger like utenfor bykjernen langs riksvei 509 mot Sola.

## Historie
Allerede i hedensk tid var Soma en hedersgård, og en tinggård som ei funnet steinhelle fra bronsealderen kan tyde på. Navnet Soma kommer av gammelnorsk Sømi som betyr heder og ære.

På eiendommen har det blitt gjort mange oldtidsfunn, deriblant ei kvinnegrav fra 900-tallet som inneholdt ei oval bronsespenne, glassperler, økseblad av jern, stykke av et bissel og dessuten 22 gylne bronsebeslag til hesteseletøy. Det har vært antatt at gjenstandene har blitt ført til stedet av vikinger som har vært på vikingtokter i Irland.

Fra middelalderen er Soma nevnt i et gammelt brev fra slutten av 1200-tallet. Like utenfor låven mot vest stod den gamle Soma kirke, som stod her omkring 1300-tallet. Kirken må ha stått her helt siden kristningen av Norge, når kirken ble oppført vet en ikke. Kirken ble revet i 1840, det er bare den gamle bautasteinen som minner om at det har stått ei kirke her i minst 540 år. På 1600-tallet bodde bonden og lensmannen Palle Trane fra Høyland på gården, som var prestegården på Soma.

## Eksterne lenker
* Soma Gårds informasjonssider på internett
Horst Feistel

**Horst Feistel** (1915–1990) var en kryptograf som jobbet med design av kryptografi hos IBM, og initierte det som senere skulle bli utviklingen av Data Encryption Standard (DES) på 1970-tallet.

## Liv og arbeide

Feistel ble født i Berlin i 1915 og flyttet til USA i 1934. Under andre verdenskrig ble han plassert i husarrest, men han ble til tross for dette amerikansk statsborger 31. januar 1944. Dagen etter ble han sikkerhetsklarert og begynte å jobbe for Air Force Cambridge Research Center (AFCRC) med *Identification Friend or Foe* (IFF) enheter frem til 1950-tallet. Etter dette ble han ansatt ved Lincoln-laboratoriet ved MIT, og deretter ved MITRE. Til slutt begynte han hos IBM, hvor han mottok en pris for sitt arbeide med kryptografi. Forskningen hans ved IBM førte til utviklingen av Lucifer og Data Encryption Standard (DES) krypteringsalgoritmer. Feistel var en av de første privatansatte forskere som studerte designet og teoriene rundt blokkchiffer.

Feistel har lånt ut navnet sitt til feistel-chiffer, som er en vanlig metode å konstruere blokkchiffer på.

Feistel hadde en bachelorgrad fra Massachusetts Institute of Technology og en mastergrad fra Harvard, begge innen fysikk. Han ble gift med Leona (Gage) i 1945, og sammen fikk de datteren Peggy.

## Litteratur

* Whitfield Diffie, Susan Landau (1998). *Privacy on the Line: The Politics of Wiretapping and Encryption*.
* Horst Feistel, "Cryptography and Computer Privacy." *[[Scientific American]]*, Vol. 228, No. 5, 1973. (JPEG format skannet)
* Horst Feistel, H, W. Notz, J. Lynn Smith. "Some cryptographic techniques for machine-to-machine data communications." IEEE proceedings, 63(11), 1545&ndash;1554, 1975.
* Steven Levy, *Crypto: How the Code Rebels Beat the Government Saving Privacy in the Digital Age*, 2001.

## Eksterne lenker

* Kort biografi og bilde
Bionor Pharma

**Bionor Pharma ASA** (til 2010 **Nutri Pharma ASA**) var et norsk, børsnotert selskap, som drev med utvikling av vaksiner rettet mot hurtig-muterende virusinfeksjoner som HIV, Hepatitt C og influensa. Selskapet hadde kompetanse innen soyateknologi og utviklet patenterte produkter relatert til helse og livsstilsrelaterte sykdommer.

Selskapet ble grunnlagt av Lars H. Høie i 1993 og selskapets kanskje mest kjente produkt er Nutrilett, et produkt som ble solgt markedsføres av Orkla-eide Axellus. Nutri5, et annet produkt, ble lansert i Norge våren 2008. og markedsføres også i 19 europeiske land Rettighetene til europeisk distribusjon og salg av Nutri5 ble i desember 2008 overdratt til selskapet Nikken UK Ltd.

I 2012 og 2013 arbeidet selskapet med å finne en ressurssterk, internasjonal partner som kunne bidra til selskapets fase III-studier av et nyutviklet legemiddel for HIV-smittede pasienter.

I 2016 skiftet Bionor Pharma navn til Solon Eiendom og var da et rent eiendomsselskap. Bionor hadde da først kjøpt opp eiendomsselskapet Solon for én milliard kroner.

*Bionor Immuno* var et bioteknologiselskap som utvikler vaksiner som stimulerer immunforsvaret til dyr og mennesker. Selskapet ble i 2010 kjøpt opp av Nutri Pharma, senere kjent som Bionor Pharma.

## Referanser
Mainau

**Mainau** er en 450 dekar stor øy i Bodensjøen beliggende rett nord for Konstanz, en tysk by mot den sveitsiske grensen. Øya er et eneste stort parkanlegg, med drivhus, gressmatter og en rekke planter av ulike slag.

Øya og dets slott, som ble oppført på 1740-tallet, var fra 1932 i grev Lennart Bernadottes eie. Da han tok over øya, var parken såvel som slottet i forfall på grunn av manglende vedlikehold. Han satte straks i gang med arbeidet med å få Mainau tilbakestilt til sin opprinnelige tilstand. I årene 1939–45 ble han og familien tvunget til å oppholde seg i Sverige på grunn av den politiske situasjonen i Tyskland, men rett etter krigen fortsatte arbeidet med å bygge opp det som i dag er Bodensjøens største turistattraksjon. Mainau har årlig to millioner besøkende, og 450 ansatte. Siden 1974 er det bernadottske  eierskapet av Mainau organisert i en stiftelse.

## Eksterne lenker
* Mainau, die Blumeninsel im Bodensee
* Mainau: bildsvit 

## Galleri

Fil:Mainau1.jpg
Fil:Mainau.jpg
Fil:Mainau3.jpg
Fil:Mainau5.jpg
Fil:Mainau6.jpg
Fil:Mainau4.jpg
Fil:Mainau7.jpg
Fil:Mainau8.jpg
Fil:Mainau9.jpg
Fil:Mainau10.jpg
Fil:Mainau11.jpg
Fil:Mainau12.jpg
Fil:Mainau13.jpg
Fil:Mainau14.jpg
Fil:Mainau15.jpg
Fil:Mainau16.jpg
Christine Beck

**Christine Beck** (født 2. mars 1974) er en tysk fotballdommer. Hun har vært FIFA-dommer siden 2004.

## Referanser
Gräddost

**Gräddost** er en gul, halvfet ost av kumelk. Oppskriften ble utviklet i Sverige av meieriet Boxholm Ost i 1952. Den selges i Norge i både norsk og dansk variant.

## Referanser
Ekebergutvalget

**Ekebergutvalget** ble nedsatt på 1990-tallet for å undersøke friområdene i tidligere bydel Ekeberg-Bekkelaget. Området som ble undersøkt var avgrenset av: Vårveien (Ryenkrysset), Europaveien, Sandstuveien, Erlandstuveien, Jomfrustien, rett linje ned til Mosseveien, Mosseveien, Konows gate, Enebakkveien, Vårveien (Ryenkrysset).

I utvalget satt: 
* Elen Roaldset, leder og geolog
* Ronald Bye
* Oscar Evje Olsen
* Jan Oulie
* Lisbeth Raiby
* Milton Raiby, sekretær.

Utvalget som hadde til sammen åtte møter, konkluderte med at Ekebergområdet har store og særegne verdier som ønskes ivaretatt med tanke på bl.a. geologi og biologi.

## Se også
* Ekeberg
* Ekebergåsen
* Ekeberg gård
* Ekebergskrenten
* Ekebergskråningen
National Campaign on Dalit Human Rights

**The National Campaign on Dalit Human Rights** (NCDHR) ble etablert i 1998 som et samarbeid mellom aktivister og en rekke menneskerettighetsorganisasjoner som delte bekymringen for diskrimineringen av dalitene («de kasteløse») i det indiske samfunnet. NCDHRs virksomhet omfatter dokumentasjon av menneskerettighetsbrudd, til ofre for overgrep og forskjellsbehandling, samt politisk lobbyarbeid nasjonalt.  Organisasjonen har ført en kampanje for å synliggjøre at de universelle menneskerettighetene brytes i stor skala i India når det gjelder dalitenes situasjon. NCDHRs innsats har vært avgjørende for å mobilisere internasjonale menneskerettighetsorganisasjoner bekjempelsen av kastediskriminering i India og sørasiatiske naboland.

For sitt arbeid ble NCDHR tildelt Raftoprisen for 2007.
Dalit

**Dalit** er betegnelsen de omkring 167 millioner menneskene som i det indiske kastesystemet er stemplet som «urene», «kasteløse», eller «urørbare».. *Daliter* betyr «de undertrykte». 

Identiteten som dalit i det indiske samfunnet og kampen for verdighet og grunnleggende rettigheter, er formet av dalitenes tusenårige historie med ydmykelser, undertrykkelse og eksklusjon. Daliter har ikke samme tilgang til utdanning og helsetjenester, de diskrimineres i sosiale og religiøse sammenhenger, og ekskluderes fra store deler av arbeidslivet.

The National Campaign on Dalit Human Rights ble tildelt Raftoprisen i 2007 for sitt arbeid for dalitenes rettigheter.

## Referanser
På BA-HR bakke. En varslers historie

***På BA-HR bakke. En varslers historie *** er en norsk sakprosabok fra 2007. Den er skrevet av Kari Breirem 

Breirem er tidligere direktør i Bugge, Arentz-Hansen & Rasmussen advokatfirma (BA-HR), og gir i boken sin personlige beretning om hendelser i 2002 som kulminerte med tidligere helseminister Tore Tønnes tragiske død. 

## Eksterne lenker
* VG Nett: Angriper Røkke og topp-politikere i Tore Tønne-bok
* Ukeavisen Ledelse: Røkke, ikke Tønne 
* Når de mektige blir maktesløse: Politisk skandalejournalistikk belyst gjennom Syse- og Tønne-saken i Verdens Gang og Dagbladet
Luis Pérez

**Luis Pérez Rodriguez** er en tidligere profesjonell spansk landeveissyklist. Blant merittene hans finner vi 3 topp ti plasseringer i sammendraget og to etappeseire (en av dem lagtempo) i Vuelta a España.

Pérez la opp etter den siste etappen av Vuelta a España 2007, søndag 23. september.

## Referanser


## Eksterne lenker
*
Avram Grant

**Avraham «Avram» Grant** (hebraisk: ) (født 6. mai 1955 i Petah Tikva i Israel) er en israelsk fotballtrener som for øyeblikket er uten jobb.

Han var trener for Chelsea fra José Mourinho fikk sparken i 2007 til 24. mai 2008 da han selv fikk sparken. 

Han fikk jobben som sportslig leder i Chelsea den 8. juli 2007, mye takket være et nært vennskap med klubbeier Roman Abramovich. Grant gikk da fra sin stilling som teknisk direktør i Portsmouth FC. Etter at portugiseren Jose Mourinho sluttet som trener i Chelsea, tok Grant over ledelsen av laget fra 20. september 2007. Han gikk på er 2&ndash;0 tap mot Manchester United i sin første kamp, 23. september 2007. 26. november 2009 tok han over Portsmouth for Paul Hart fikk sparken.

I mai 2010 sluttet han i Portsmouth. Han overtok West Ham 3. juni 2010. Kontrakten er på fire år. 
I mai 2011 fikk han sparken fra klubben.

## Referanser


## Eksterne lenker
*
Dagmar Damková

**Dagmar Damková** (født 29. desember 1974) er en tsjekkisk fotballdommer. Hun har vært FIFA-dommer siden 1999
## Referanser
Frankfurt-Höchst

**Höchst** er et område i Frankfurt am Main. Bydelen ligger nord for elven Main.

Konsernsentralen til kjemi- og farmasifirmaet Hoechst AG lå i bydelen frem til 1999. Firmaet er nå del av det internasjonale konsernet Sanofi-Aventis. Den nåværende Industripark Höchst har idag (2007) rundt 22&nbsp;000 ansatte og er dermed Frankfurts nest største arbeidsgiver.
## Eksterne lenker
*
Mesterligaen 2007/2008 gruppe D

**Kampene i [[Mesterligaen 2007/2008#Gruppe D|gruppe D]]** av Mesterligaen 2007/2008s gruppespill startet 18. september og ble avsluttet 4. desember. Gruppens deltakere var italienske Milan fra seedingnivå 1, portugisiske Benfica fra seedingnivå 2, skotske Celtic fra seedingnivå 3 og ukrainske Sjakhtar Donetsk fra seedingnivå 4. Milan og Celtic gikk videre til åttendedelsfinale, mens Benfica gikk inn i UEFA-cupens 3. runde. Sjakhtar Donetsk, som hadde mulighet til å gå videre før siste kampen i gruppespillet, havnet på sisteplass etter det avgjørende 2-1 tapet i siste runde mot Benfica.

## Kampfakta gruppe D, Mesterligaen 2007/2008

**1. runde**

**2. runde**

**3. runde**

**4. runde**

**5. runde**

**6. runde**
Fylkesvei 6582

**Fylkesvei 6582 (Fv6582)** går mellom Valdøyan og Lundamo i Melhus kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 674 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*